挽曹叔獻
作者：王柏
朝代：宋

paragraphs: 野草何青青，野花亦莙莙。
王園翳烟樹，東風開泉扃。
靈辰倏祥練，祖載何因循。
半生安陋巷，簞瓢澹無營。
天命有窮達，書生多苦辛。
北邙同一路，玄廬等枯榮。
我本里中子，升堂託微婣。
每懷桮渡語，惟士有常心。
几杖雖疏闊，睠睠敬愛深。
故家喬木瘁，不復典刑存。
流水桃花窅，飄零薤露音。
幽宮一以閟，清淚灑芳春。